Rikunarita-ORG/Wikinium huggingface dataset:
# துவாரக்கு மக்கள்

துவாரக்கு|  |
| மொத்த மக்கள்தொகை |
| (5.7 மில்லியன் (மதிப்பீடு)) |
| குறிப்பிடத்தக்க மக்கள்தொகை கொண்ட பகுதிகள் |
| * நைஜர்: 1,790,000 (1998)
* மாலி: 1,450,000 (1991)
* அல்ஜீரியா: 825,000 (1987)
* லிபியா: 620,000 (1993)
* புர்க்கினா பாசோ: 330,000 (1991)
 |
| மொழி(கள்) |
| துவாரக்கு மொழிகள் (தமாசெக்கு) |
| சமயங்கள் |
| இசுலாம் |

**துவாரக்கு** (*Tuareg*) எனப்படுவோர் வடக்கு ஆப்பிரிக்காவில் சகாரா பாலைவனத்தை ஒட்டிய பகுதிகளில் வசிக்கும் முக்கிய இனக்குழுவாகும். இவர்கள் பாரம்பரியமாக நாடோடிகளாக கால்நடை மேய்ப்பவர்களாக வாழும் பெர்பர் மக்கள் ஆவர்.

துவாரக்குகள் அதிகமாக வாழும் பகுதிகள்
5.7 மில்லியன் மக்கள் பேசும் துவாரெக் மொழி பெருமொழியாக வகைப்படுத்தப்பட்டுள்ளது
பெரும்பாலான துவாரக்கு மக்கள் நைஜர், மற்றும் மாலியின் சகாராவை ஒட்டிய பகுதிகளில் வாழ்கிறார்கள். ஆனாலும் இவர்கள் நாடோடிகளாக வாழ்வதால் இவர்களில் சிலர் தமது எல்லையை விட்டு வெளியேறி, தென்கிழக்கு அல்ஜீரியா, மற்றும் தென்மேற்கு லிபியா, வடக்கு புர்க்கினா பாசோ போன்ற பகுதிகளுக்குச் சென்று அங்கு குடியேறியுள்ளனர். மேலும் சிலர் நைஜீரியாவின் வடக்கேயும் குடியேறியுள்ளனர்.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 துவாரக்குகள்
என்பதில் ஊடகங்கள் உள்ளன.

* Tuareg Culture and Art பரணிடப்பட்டது 2011-06-04 at the வந்தவழி இயந்திரம், Bradshaw Foundation
* Franco Paolinellli, "Tuareg Salt Caravans", Bradshaw Foundation
* Origin and History of the Tuareg
* Rain for the Sahel and Sahara - a non profit that partners with Tuareg communities in Niger
# மிக்கி மவுஸ்

| மிக்கி மவுஸ் Mickey Mouse
Mickey Mouse |
| --- |
| முதல் தோற்றம் | *நீராவிப்படகு வில்லி* 1928, நவம்பர் 18 |
| உருவாக்கியவர் |
வால்ட் டிஸ்னி யூ. பி. ஐவர்க்சு (*Ub Iwerks*) |
| Developed by |
பிலாய்ட் கோட்டப்ரெட்சன் (*Floyd Gottfredson*) லெஸ் கிளார்க் (*Les Clark*) பிரெட் மூர் (அசைவூட்டம்) (*Fred Moore animator)*) |
| தகவல் |
| பிற பெயர் | * பாப் சரட்சித் (*Bob Cratchit*)
* கிங் மிக்கி (*King Mickey*)
* மிக்கி *(Mickey*) ( *மிக்கி விசர்ட்ஸ் (Wizards of Mickey]]*)
 |
| வகை | சுண்டெலி |
| பால் | ஆண் |
| தொழில் | துப்பறியும் (*எம். எம் மிக்கி மவுஸ் மிஸ்டரி மேகசின்*) |
| குடும்பம் | மிக்கி மவுஸ் குடும்பத்தினர் (*Mickey Mouse family*) |
| குறிப்பிடத்தக்க பிறர் | மின்னி மவுஸ் (*Minnie Mouse*) |
| Pet dog |
புளுட்டோ (டிஸ்னி) (*Pluto (Disney*) |

**மிக்கி மவுஸ்** (*Mickey Mouse*) என்பது ஒரு வேடிக்கையான விலங்கின் கேலிச் சித்திர (*cartoon*) கதாப்பாத்திரமாகும். கருத்துச் சித்திரமாகவும் விளங்கும் இது, அமெரிக்காவின் மகிழ்கலை வணிக நிறுவனமான வால்ட் டிஸ்னி கம்பனி எனும் நிறுவனத்தின் அதிகாரப்பூர்வ சின்னமாகும். உலகப்புகழ் பெற்ற இந்த மிக்கி மவுஸ், 1928 ஆம் ஆண்டு, நவம்பர் 18 இல், இயங்குபட தொழிற்கூடமாக உள்ள வால்ட் டிஸ்னி கம்பனியின் மகிழ்கலைத் தேவையின் பொருட்டு வால்ட் டிஸ்னி, மற்றும் யூபி ஐவர்க்சு (*Ub Iwerks*) என்பவர்களால், உருவாக்கப்பட்டவையாகும்.

## சான்றுகள்
# செஞ்சிலுவை செம்பிறைச் சின்னங்கள்

செஞ்சிலுவை மற்றும் செம்பிறைச் சின்னங்கள் ஜெனிவாவில். அண்மையில் **செம்படிகம்** சின்னம் இவற்றுடன் இணைந்தது.
**செஞ்சிலுவை செம்பிறைச் சின்னங்கள்** (Emblems of the International Red Cross and Red Crescent Movement) என்னும் சின்னங்கள் ஜெனிவா உடன்படிக்கையின்படி போர்க் காலங்களில் மனிதாபிமான உதவிசெய்வும் மருத்துவ உதவி செய்பவர்கள், செஞ்சிலுவைச் சங்கத்தினர் அணியும் சின்னங்களாகும். வெண்மைநிறப் பிண்ணணியில் **செஞ்சிலுவை**, **செம்பிறை**, **செஞ்சிங்கம் மற்றும் கதிரவன்**, **செம்படிகம்** ஆகிய சின்னங்கள் இடம்பெறும் இச்சின்னங்கள் செஞ்சிலுவை வரலாற்றில் அதிகாரப்பூர்வமாக அதன் சின்னமாக இருந்தவையாகும். ஆனால் ஒரு சில சின்னங்கள் நீண்ட காலம் இல்லாதவையாகும்.

செஞ்சிலுவைச் சின்னம்
## சின்னங்களின் பயன்

இச்சின்னங்கள் பாதுகாப்புப் பயனையே முதன்மை நோக்கமாகக் கொண்டுள்ளது. போர் காலங்களில் மிகச் சிறந்த பாதுகாப்புச் சின்னமாக இதை ஜெனிவா ஒப்பந்தம் வகைசெய்துள்ளது. போர் காலங்களில் எல்லாத் தரப்பினரும் சேவை புரிவோரை எளிதாக அடையாளங்காண ஏதுவாக இச்சின்னங்கள் விளங்குகின்றன.

செம்பிறைச் சின்னம்
## செஞ்சிலுவை சின்னம்

1864ஆம் ஆண்டு ஏற்பட்ட ஜெனிவா ஒப்பந்தம் வெள்ளை நிற அடிப்பரப்பில் சிவப்பு நிற சிலுவை அமைந்த அடையாளக் குறியீட்டை போர்ப்படையில் மருத்துவப் பிரிவில் பயன்படுத்தலாம் என அதிகாரப்பூர்வமாக ஏற்றுக்கொள்ளப்பட்டது.

## செம்பிறைச் சின்னம்

பால்கன் தீபகற்பத்தில் 1876இல் இருந்து 1878 வரை நடந்த உருசிய துருக்கிப் போரின் போது செஞ்சிலுவைச் சின்னத்தை அணிவதற்கு பதிலாக செம்பிறைச் சின்னத்தை பயன்படுத்துவது என ஓட்டோமான் பேரரசு முடிவெடுத்தது. எகிப்தும் இச்சின்னத்தை பயன்படுத்த முடிவெடுத்தது. இதன் பிறகு இச்சின்னம் 1929இல் அங்கீகரிக்கப்பட்டது. ஏனைய முஸ்லிம் நாடுகளும் இச்சின்னத்தைப் பயன்படுத்திவருகின்றன.

செஞ்சிங்கம் மற்றும் கதிரவன் சின்னம்
## செஞ்சிங்கம் மற்றும் கதிரவன் சின்னம்

ஈரான் 1924 இல் 1980வரை வெள்ளை அடிபரப்பில் சிவப்பு நிறத்தில் சிங்கம் மற்றும் கதிரவன் அமைந்த சின்னத்தைத் தேர்ந்தெடுத்துக் கொண்டது. 1929இல் இச்சின்னம் அங்கீகரிக்கப்பட்டது. 1980ஆம் ஆண்டில் ஈரான் இஸலாமியக் குடியரசானது அதன்பிறகு அந்நாடு செஞ்சிங்கம் மற்றும் கதிரவன் சின்னத்தினைக் கைவிட்டது.

செம்படிகச் சின்னம்
## செம்படிகம் சின்னம்

**செம்படிகம்** என்னும் இச்சின்னத்தை இஸ்ரேலின் தேசிய சொசைட்டியும் வேறு சிலரும் பொதுவன ஒரு சின்னமாக இருக்க இதைப் பரிந்துரைத்தனர். பல்லாண்டுகலாக இச்சின்னத்தைப்பற்றிய விவாதம் இருந்துவந்தது. பின் 2005இல் இச்சின்னம் மூன்றாவது சின்னமாக அதிகாரப்பூர்வமாக ஏற்றுக்கோள்ளப்பட்டது.

## மேற்கோள்

## வெளி இணைப்புகள்

* International Federation of Red Cross and Red Crescent Societies
* International Committee of the Red Cross
# கண்டறி முறை

**கண்டறி முறை** (Heuristic) என்பது ஆசிரியர் துணை இல்லாமல் செய்தறிதல் மூலம் அறிவியல் கருத்துகளை மாணவர்கள் தெரிந்து கொள்வது ஆகும்.. லண்டனில் உள்ள சிட்டி கில்ட்ஸ் நிறுவனத்தில் பணியாற்றிய வேதியியல் பேராசிரியர் எச். இ. ஆம்ஸ்ட்ராங் என்பவரால் கண்டறியப்பட்டது.'Heuristic' என்ற வார்த்தை கிரேக்க மொழியிலிருந்து பெற்றது இதற்குப் பொருள் 'கண்டறிவது'(To discover), இம்முறையில் மாணவர்கள் அறிவியல் நிகழ்வுகளை தாங்களாகவே கண்டறிய வாய்ப்பு அளிக்கப்படுகிறது. ஆம்ஸ்ட்ராங் கருத்துப்படி 'அறிவியல் உண்மைகளையும், தத்துவங்களையும் முன் கூட்டியே அறிவிக்காமல், ஆராய்ச்சியாளர்களின் நிலையில் மாணவர்களை வைத்து அறிவியல் உண்மைகளை கண்டுபிடிக்க, அவர்களை சொந்த முயற்சிகளை மேற்கொள்ளச் செய்து உண்மைகளை கண்டறியச்செய்வதுவே' கண்டறி முறையாகும்.

## நோக்கங்கள்

இம்முறையின் மூலம் மாணவன்

* அறிவியல் யுத்தியைப் பயன்படுத்தி பிரச்சினைகளுக்கு தீர்வு காண்பான்.
* சோதனைக் கருவிகளைச் சேகரிப்பான்.
* சோதனைகளை நிகழ்த்திக் காட்டுவான்.
* சோதனை முடிவுகளை எடுத்துரைப்பான்.
* புதிய கருத்துகளை கண்டறியும் அறிவைப் பெறுவான்.
* சுயமாக சிந்திப்பான்.
* தகவல்களை சேகரித்து அவற்றிலிருந்து உண்மைகளை கண்டறிவான்.

## படிநிலைகள்

1. திட்டமிடுதல் (Planning)

அ.நோக்கங்களை உருவாக்குதல்.

ஆ.பிரச்சனைகளை கண்டறிதல்.

இ. பிரச்சனைக்கு ஓரளவிற்கு சரியானத்தீர்வை கண்டறிதல்.

2. நிகழ்த்துதல் (Execution)

அ. சரியான முடிவைக் காண புலனறிதல், கண்டறிதல், உற்றுநோக்கல்.

ஆ. உற்றுநோக்கியதை பதிவு செய்தல்.

3. முடிவுக்கு வருதல் (Conclusion)

அ. பொதுமை கருத்தை உருவாக்கி முடிவுக்கு வருதல்.

ஆ. பிரச்சனைக்கு சரியான தீர்வை கண்டறிதல்.

## நன்மைகள்

இம்முறையில் உண்மைகளை அறிந்து கொள்ள மாணவர்களிடையே அறிவியல் மனப்பான்மையும், திறனாய்வு செய்யும் முறையும் வலியுறுத்தப்படுகின்றன. மாணவர்கள் தங்கள் உழைப்பிலேயே நம்பிக்கை வைத்து, தன்னம்பிக்கை பெறுகின்றனர். இம்முறையில் பெற்ற அனுபவம் நேரிடையாக அமைவதால், இம்முறையை பின்பற்றி அறிந்த உண்மைகள் நிலைபெற்று உள்ளன. உற்றுநோக்கி அறியும் பண்பு, செய்திகளைச் சேகரிக்கும் பழக்கம், விடாமுயற்சி முதலிய நற்பண்புகள் வளருகின்றன.

## குறைபாடுகள்

இம்முறையில் மாணவர்கள் தாங்களாகவே அறிவியல் அறிஞரின் நிலையில் இருந்து கண்டு பிடிக்க வேண்டும் என்று நினைப்பது நடக்காத செயல் ஆகும். அந்நிலையை அடைவதற்கு போதிய மன வளர்ச்சியும், மனப்பக்குவமும் இல்லை.

* 'கண்டுபிடிப்பு' என்ற சொல்லுக்கே சில நேரங்களில் இழுக்கு ஏற்படலாம், சாதாரண உண்மைகள் கூட மாபெரும் கண்டுபிடிப்பு என்ற நிலை ஏற்படும்.
* எல்லாச் செய்திகளையும் கண்டுபிடித்தே அறிய வேண்டுமானால், செய்திகளை அறிய காலதாமதம் ஏற்படும்.
* இம்முறை வெற்றியடைய ஆராய்ச்சி மனப்பான்மையுள்ள ஆசிரியரும், நுண்ணறிவு மிக அதிகமாகப் படைத்த மாணவர்களுமே தேவைப்படுவர்.
* இம்முறையில் பயிற்சி அளிக்க வேண்டுமாயின், மிகக்குறைந்த மாணவர்களைக் கொண்டு வகுப்புகள் செயல்பட வேண்டும்.
* ஒவ்வொரு செய்தியை அறியவும் சோதனை செய்தல் வேண்டும் என வலியுறுத்தப்படுவதால், ஆய்வகம் இல்லாமல் அறிவியல் அறிவு வளராது என்ற கருத்தும், ஆய்வுக்கூடமே அறிவியல் வளர்ச்சிக்கு அடிப்படை என்ற தவறான கருத்தும் ஏற்பட்டுவிடும்.

## மேற்கோள்கள்
# ஸ்கோபஸ் மலை

| ஸ்கோபஸ் மலை |
| --- |
| הַר הַצּוֹפִים, *Har HaTsofim* |
|  |
| உயர்ந்த புள்ளி |
| உயரம் | 826 m (2,710 அடி) |
| புவியியல் |
| அமைவிடம் | யெருசலேம் |
| மூலத் தொடர் | யூதேயா மலைகள் |

**ஸ்கோபஸ் மலை** (*Mount Scopus*, எபிரேயம் הַר הַצּוֹפִים (*Har HaTsofim*), அரபி: جبل المشارف, *Ǧabal al-Mašārif*, lit. "Mount Lookout"), جبل المشهد *Ǧabal al-Mašhad*, جبل الصوانة) ஆனது வடகிழக்கு ஜெருசலேமில் உள்ள ஒரு மலையாகும் (உயரம்: கடல் மட்டத்திலிருந்து 2710 அடி அல்லது 826 மீட்டர் ). 1948 அரபு - இசுரேல் போரின் காரணமாக ஸ்கோபஸ் மலையானது ஐக்கிய நாடுகள் சபையால் பாதுகாக்கப்பட்ட, ஜோர்தானால் நிர்வகிக்கப்பட்ட பகுதியினால் சூழப்பட்ட இஸ்ரேலின் பகுதியாக 1967 ஆம் ஆண்டு ஆறு நாள் போர் வரை இருந்தது. தற்போது ஜெருசலேம் நகரின் எல்லைப் பகுதியில் அமைந்துள்ளது.

## படத் தொகுப்பு

ஸ்கோபஸ் மலையில் அமைந்துள்ள கட்டமைப்புக்கள் சில:

* எருசலேம் எபிரேயப் பல்கலைக்கழகம்
* ஜெருசலேம் பிரித்தானிய போர் கல்லறை
* கடேசா வைத்தியசாலை
* கலை மற்றும் வடிவமைப்பு பெசாலெல் அகாடமி
* Jerusalem American Colony Cemetery
* Bentwich Cemetery

## வெளி இணைப்புகள்

விக்கிமீடியா பொதுவகத்தில்,
 Mount Scopus
என்பதில் ஊடகங்கள் உள்ளன.

* Mount Scopus - The Hebrew University பரணிடப்பட்டது 2012-06-17 at the வந்தவழி இயந்திரம்
* Mount Scopus - The Brigham Young University
* Jerusalem Photos Portal - Mount Scopus
# பில்லியன்

**இருமநுல்லியம்** அல்லது **பில்லியன்** (*billion*) என்பது மேற்கத்திய எண்முறையில் ஆயிரம் நுல்லியம் / மில்லியனைக் (1000 × 1000 × 1000) குறிக்கும். இந்திய எண்முறைப்படி 100 கோடி ஒரு பில்லியனுக்குச் சமமானது. ஒரு பில்லியன் 1,000,000,000 என எழுதப்படுகிறது. அறிவியல் முறையில் எழுதும்போது, ஒரு பில்லியன் 109 என எழுதப்படும்.

பில்லியன் என்பதை ஆயிரம் ஈரடுக்கு ஆயிரம் (1000 × 10002). மில்லியன் என்பது ஆயிரம் ஓரடுக்கு ஆயிரம் (1000 × 10001). டிரில்லியன் என்பது ஆயிரம் மூவடுக்கு ஆயிரம் (1000 × 10003). குவார்ட்டில்லியன் என்பது ஆயிரம் நான்கு அடுக்கு ஆயிரம் (1000 × 10004). இவ்வெண் முறையில் இவ்வாறு அடுக்கப்படுகின்றது.

## மேற்கோள்கள்
# பெரினிசு ஆபாட்

பெரினிசு ஆபாட்
**பெரினிசு ஆபாட்**  (*Berenice Abbott*;  சூலை  17, 1898 – திசம்பர் , 1991) என்பவர் அமெரிக்கப்  பெண்  நிழற்படக் கலைஞர் ஆவார். நியூயார்க்கில் உள்ள சிற்பங்கள், 1930 களின் நகர வடிவமைப்பு மற்றும் 1940-60 காலகட்டத்தில் நிகழ்ந்த அறிவியல் நிகழ்வுகள் ஆகியவற்றின் நிழற்படங்கள் இவருடைய படைப்புகள் ஆகும்.

## வாழ்க்கைக் குறிப்புகள்

ஓகியோவில் சுப்ரிங்பீல்ட் என்ற ஊரில் பிறந்தார். ஓகியோ மாநில பல்கலைக் கழகத்தில் பயின்றபோதிலும் படிப்பைத் தொடராமல் இடையிலேயே படிப்பை விட்டு விட்டார். சிற்பம் மற்றும் ஓவியம் கற்பதற்காக ஓகியோவிலிருந்து நியூயார்க்கு வந்தார். மாடலாக மாறிய இவர் சர்ரியலிச ஓவியரும் நவீன ஒளிப்படக் கலைஞருமான மெனரேவுக்கு மாடலாக இருந்தார்.

நியூயார்க்கு நகர கட்டடங்களையும் நகர்ப்புற வடிவமைப்பையும் தமது புகைப் படக் கருவியில் பதிவு செய்தார். பட நிலையம் ஒன்றைத் தொடங்கினார்.  எழுத்தாளர்கள், கலைஞர்கள், பணக்காரர்கள் போன்றோரைப் படம்பிடித்தார்.புகழ் பெற்ற எழுத்தாளர் ஜேம்ஸ் ஜோய்ஸ் இன் படம் இவரது படைப்புகளில் புகழ் பெற்ற ஒன்று ஆகும்.

ஆபாட் 1925 முதல் 1929 வரை பாரிசு நகரில் மே ரே என்ற நிழற்படக் கலைஞரிடம் உதவியாளராகப் பணி புரிந்தார். 1926 இல் தமது நிழற்படங்கள் கண்காட்சியை முதன்முதலாகத்  தனியாக  பாரிசில் நடத்தினார்.  அந்தக் காலத்துப் பெரிய கலைஞர்களின் படங்கள் அந்தக் கண்காட்சியில் இடம் பெற்றன.

மேயினில் 1950 பிற்பகுதியில் ஒரு வீட்டை வாங்கினார். அங்கேயே நிலையாகத் தங்கினார். அங்கு பல இடங்களைப் பதிவு செய்து, நிழற்படத் தொகுப்பை நூலாக்கி வெளியிட்டார். இவர் திருமணம் செய்துகொள்ளவில்லை. 2000 ஆம் ஆண்டில் பன்னாட்டுப் புகழ் பெற்ற நிழற்படக்காரர்கள் வரிசையில் இவர் இடம் பெற்றார்.

## மேற்கோள்கள்
# பண்பியல் வெளிப்பாட்டியம்

**பண்பியல் வெளிப்பாட்டியம்** (abstract expressionism) என்பது அமெரிக்காவில் இரண்டாம் உலகப் போருக்குப் பின்னர் உருவான ஒரு கலை இயக்கமாகும். உலகம் தழுவிய செல்வாக்குப் பெற்ற முதல் அமெரிக்கக் கலை இயக்கம் இதுவாகும். அத்துடன் நியூ யார்க் நகரத்தை கலை உலகத்தின் மையமாக்கியதும் இதுவே.

பண்பியல் வெளிப்பாட்டியம் என்பது அமெரிக்க ஓவியம் தொடர்பில் 1946 ஆம் ஆண்டில் கலைத் திறனாய்வாளரான ராபர்ட் கோட்டெஸ் என்பவரால் முதலில் பயன்படுத்தப்பட்டது எனினும் இது முன்னரே 1919 ஆம் ஆண்டில் *டெர் ஸ்டர்ம்* என்னும் ஜெர்மன் சஞ்சிகையில் இடம்பெற்றது.

## பாணி

நுட்ப அடிப்படையில், இப்பாணியின் முக்கியமான முன்னோடிகளுள் ஒன்று, சடுதியான, தானாக அல்லது உள்ளுணர்வின் அடிப்படையிலான படைப்புக்களுக்கு அழுத்தம் கொடுக்கும் அடிமன வெளிப்பாட்டுவாதம் (surrealism) ஆகும். நிலத்தில் வைக்கப்பட்ட வரைதுணியின் மீது நிறங்களைச் சொட்ட விடும் ஜக்சன் பொல்லொக்கின் முறை மக்ஸ் ஏர்ண்ஸ்ட் என்பவரின் படைப்புக்களை அடிப்படையாகக் கொண்டது. அடிமன வெளிப்பாட்டியத்தின் இன்னொரு தொடக்ககால வெளிப்பாடு அமெரிக்க ஓவியர் மார்க் டோபேயின் படைப்புக்களாகும்.
# கலைத் திரைப்படம்

**கலைத் திரைப்படம்** (art film) என்பது திரைப்படங்களில் உள்ள ஒரு வகையாகும். இது பொதுவாக ஒரு சுதந்திர திரைப்படமாகும். இந்த வகை பார்வையாளர்களைக் கவரும் நோக்குடன் சந்தைபடப்படுகின்றது. திரைப்படத்தில் வரும் கதையின் தத்ரூபக் காட்சியமைப்புகள், எளிதில் புரிந்து கொள்ள இயலாத திரைக்கதை வடிவமைப்பு போன்ற பல நோக்கங்களைக் கொண்டு எடுக்கப்படுவதே கலைப்படம் எனப்படும்.

கலைப்படம் வாழ்க்கையில் நடைபெறும் அன்றாட உண்மைச் சம்பவங்களினையும், கதைகளினையும் இயக்குனரின் கலைப் பார்வையுடன் கேளிக்கை பார்வையற்று முற்றிலும் தத்ரூபமாக அமைக்கப்படுவதென்பது குறிப்பிடத்தக்கது. இத்தாலியத் திரைப்படங்கள் மற்றும் பிரெஞ்சுத் திரைப்படங்கள் பெரும்பாலும் கலைப்பட நயத்துடன் வெளிவருவது குறிப்பிடத்தக்கது.

திரைப்பட விமர்சகர்கள் மற்றும் திரைப்பட ஆய்வுகள் அறிஞர்கள் பொதுவாக ஒரு கலைத் திரைப்படம் "பிரதான ஹாலிவுட் படங்களிலிருந்து வேறுபட்டதாகக் குறிக்கும் முறையான குணங்களைக் கொண்டது" என்று வரையறுத்து சொல்லப்படுகின்றது.

## பிரபல கலைப்படங்கள்

* பதேர் பாஞ்சாலி
* பிளேடைம்

## பிரபல கலைப்பட இயக்குநர்கள்

* சத்யஜித் ராய் - இந்தியக் கலைப்பட இயக்குநர்
* அடூர் கோபாலகிருஷ்ணன் - இந்தியக் கலைப்பட இயக்குநர்
* அகிரா குரோசாவா - ஜப்பானியக் கலைப்பட இயக்குநர்
* ஜாக்குவஸ் டத்தி - பிரெஞ்சுக் கலைப்பட இயக்குநர்

## மேற்கோள்கள்
# போவியம்

*என்றி மட்டிசு* அம்மையாரின் படம், 1906, தேசிய ஓவியக் காட்சியகம், கோப்பன்கேகன், டென்மார்க்
**போவியம்** (Fauvism) இது பிரெஞ்சு மொழியில் *காட்டு விலங்குகள்* என்னும் பொருள்படும் *லெ ஃபோவே* (Les Fauves) என்னும் பெயருடைய நவீன ஓவியர்களைக் கொண்ட குழுவினரின் ஓவியப் பாணியைக் குறிக்கும். இருபதாம் நூற்றாண்டின் தொடக்கப் பகுதியைச் சேர்ந்த இவ்வோவியர்களுடைய படைப்புக்கள் மிகைப்படுத்திய பூச்சுத்தன்மை கொண்டவையாகவும், கடும் நிறங்களோடு கூடியவையாகவும் இருந்தன. போவியம் ஒரு பாணியாக 1900 ஆவது ஆண்டளவில் தொடங்கி 1910 ஆண்டுக்குப் பின்னரும் தொடர்ந்தது எனினும், இந்த இயக்கம் 1904 முதல் 1908 வரை மிகவும் குறைந்த காலமே இருந்தது. இக்காலப் பகுதியில் இவ்வியக்கத்தினரின் மூன்று கண்காட்சிகள் இடம் பெற்றன. என்றி மட்டிசு (Henri Matisse), ஆன்ட்ரே டெரெயின் (André Derain) ஆகியோர் இவ்வியக்கத்தின் முன்னணி ஓவியர்களாவர்.

## குறிப்புகள்

## இவற்றையும் பார்க்கவும்

* ஓவியத்தின் வரலாறு
* காட்சிக்கலை

## வெளியிணைப்புகள்

* தேசிய ஓவியக் கூடத்தின் நிரந்தர சேமிப்பில் இருந்து போவிய ஓவியங்கள் பரணிடப்பட்டது 2006-11-09 at the வந்தவழி இயந்திரம்
* *போவியம்: இருபதாம் நூற்றாண்டுத் தொடக்க கால ஒவியத்தின்* காட்டு விலங்குகள் பரணிடப்பட்டது 2007-04-23 at the வந்தவழி இயந்திரம்
# ஆவணத் திரைப்படம்

**ஆவணத் திரைப்படம்** (Documentary film) என்பது நிகழ்வுகளை உண்மையான சூழலுக்கு அண்மையாக ஆவணப்படுத்த முயலும் நிகழ்பட ஆக்கங்கள் **விவரணத் திரைப்படம்** அல்லது **ஆவணப்படம்** என்று பொதுவாக வகைப்படுத்தப்படுகின்றன. துவக்கத்தில் இந்த வரையறை திரைச்சுருளில் உருவாக்கப்பட்ட திரைப்படங்களுக்கு மட்டுமே பயன்படுத்தப்பட்டு வந்தாலும், அண்மைக்காலங்களில் காணொளி மற்றும் நவீன ஊடகங்களில் உருவாக்கப்படுபவனவிற்கும்,அவை நேரடி காட்சிப்படுத்தலாக இருப்பினும் அல்லது தொலைக்காட்சி தொடர்களாக இருப்பினும், பயனாகிறது. இத்துறை திரையாக்கம்,திரைக்கதை வடிவம் மற்றும் பார்வையாளரைச் சென்றடைதல் ஆகியவற்றில் தொடர்ச்சியான மாற்றங்களை சந்தித்து வருகிறது.

## மேற்கோள்கள்

## வெளியிணைப்புகள்

* Documentary Classics பரணிடப்பட்டது 2011-04-11 at the வந்தவழி இயந்திரம் - Videography of essential documentary films via UC Berkeley Media Resources Center
* The Documentary Filmmakers Group, UK's largest documentary organisation
* Documentary Films .Net: news, reviews, and filmmaker resources
* International Documentary Association
# ஆஸ்டின்

| ஆஸ்டின் நகரம் |
| --- |
| நகரம் |
|  |
| அடைபெயர்(கள்): உலகின் கச்சேரி தலைநகரம் |
|  டெக்சஸ் மாநிலத்தில் அமைந்த இடம் |
| நாடு |  ஐக்கிய அமெரிக்கா |
| மாநிலம் | டெக்சஸ் |
| மாவட்டம் | டிராவிஸ் வில்லியம்சன் ஹேஸ் |
| தோற்றம் | 1835 |
| நிறுவனம் | டிசம்பர் 27, 1839 |
| அரசு |
|  • வகை | மேயர்-சபை |
|  • மாநகராட்சித் தலைவர் | ஸ்டீவ் ஆட்லர் |
|  • நகர கார்வாரி | மார்க் ஆட் |
| பரப்பளவு |
|  • நகரம் | 767.28 km2 (296.25 sq mi) |
|  • நிலம் | 651.4 km2 (251.5 sq mi) |
|  • நீர் | 17.9 km2 (6.9 sq mi) |
|  • மாநகரம் | 11,099.91 km2 (4,285.7 sq mi) |
| ஏற்றம் | 149 m (489 ft) |
| மக்கள்தொகை  (2008) |
|  • நகரம் | 7,15,893 |
|  • அடர்த்தி | 925.21/km2 (2,396.3/sq mi) |
|  • பெருநகர் | 15,93,565 |
|  • மக்கள் | ஆஸ்டினைட் |
| நேர வலயம் | ஒசநே-6 (நடு) |
|  • கோடை (பசேநே) | ஒசநே-5 (நடு) |
| ZIP குறியீடு | 78701-78705, 78708-78728, 78730-78739, 78741-78742, 78744-78769 |
| இடக் குறியீடு | 512 |
| FIPS | 48-05000 |
| GNIS feature ID | 1384879 |
| இணையதளம் | www.cityofaustin.org |

**ஆஸ்டின்** (*Austin*) அமெரிக்காவின் டெக்சாஸ் மாநிலத்தின் தலைநகரம் ஆகும். 2008 ஆம் ஆண்டிற்கான மதிப்பீட்டின் படி, 715,893 மக்கள் வாழ்கிறார்கள்.

## மேற்கோள்கள்
# 8000 பிளசு

*8000 பிளசு*| வகை | கணினி இதழ் |
| இடைவெளி | மாதந்தோறும் |
| வெளியீட்டாளர் | பூச்சர் பிஎல்சி |
| முதல் வெளியீடு | அக்டோபர் 1986 (1986-10) |
| கடைசி வெளியீடு — Number | திசம்பர் 1996 (1996-12) 124 |
| நாடு | ஐக்கிய இராச்சியம் |
| அமைவிடம் | சோமெர்ட்டான், சோமர்செட் |

**8000 பிளசு** (*8000 Plus*) என்பது ஐக்கிய இராச்சியத்தில் வெளியிடப்பட்ட மாதாந்திர கணினியியல் தொடர்பான இதழ் ஆகும். 1992ஆம் ஆண்டின் தொடக்கத்தில் *பிசிடபிள்யூ பிளசு* என்று இதற்கு மறுபெயரிடப்பட்டது. இது ஆம்சுட்ராட் *பிசிடபிள்யூ* (PCW) நுண்கணினிகள் (microcomputers) குறித்த வரம்பிற்குள்ளான தகவல்களுக்காக அர்ப்பணிக்கப்பட்ட இதழாகும். இது எதிர்கால பி. எல். சி. ஆரம்ப இதழ்களில் ஒன்றாகும். பத்து ஆண்டுகளுக்கும் மேலாக இந்த இதழ் வெளிவந்தது. இதன் முதல் இதழ் அக்டோபர் 1986 தேதியிலும் கடைசி இதழ் 1996ஆம் ஆண்டு *பிசிடபிள்யூ பிளசு* 124 எனப் பெயரிட்டு நத்தாரிலும் வெளியானது.

அறிவியல் புனைவு எழுத்தாளர் டேவிட் லாங்போர்ட் *8000/பிசிடபிள்யூ பிளசு* இதழுக்குக் கட்டுரை எழுதுவதை வழக்கமான கொண்டிருந்தார். இது பத்திரிக்கை வெளியான காலம் முழுமைக்கும் தொடர்ந்து.

## மேற்கோள்கள்

## வெளி இணைப்புகள்

* 8000 பிளஸ் இதழ், இணைய காப்பகத்தில் உள்ள இதழ் தொகுப்பு
# குலு (மேலதிக ஊடக சேவை)

குலு (மேலதிக ஊடக சேவை)|  |
| நிறுவன\_வகை | மேலதிக ஊடக சேவை |
| சேவை பகுதி | ஐக்கிய அமெரிக்கா |
| உரிமையாளர் | * வால்ட் டிஸ்னி நிறுவனம் (67%) காம்காஸ்ட் (என்பிசி யுனிவர்சல்; 33%)
 |
| மேல்நிலை நிறுவனம் | டிஸ்னி ஊடகம் மற்றும் பொழுதுபோக்கு விநியோகம் |
| வலைத்தளம் | www.hulu.com |
| விளம்பரம் | ஆம் |
| பதிகை | தேவை |
| தற்போதைய நிலை | செயலில் |

**குலு** அல்லது **ஹுலு** (ஆங்கிலம்: *Hulu*) என்பது வால்ட் டிஸ்னி நிறுவனத்திற்கு சொந்தமான அமெரிக்க நாட்டு சந்தா இணையத் தொலைக்காட்சி சேவையாகும். இது அக்டோபர் 29, 2007 இல் தொடங்கப்பட்டு, சிபிஎஸ், ஏபிசி, என்பிசி, அல்லது எஃப்எக்ஸ் போன்ற தொலைக்காட்சியின் திரைப்படங்கள், தொடர்கள் மற்றும் குலு அசல் உள்ளடக்கத்தையும் வழங்குகிறது. இந்த சேவை தற்போது அமெரிக்காவில் கிடைக்கிறது.

இந்த ஓடிடி தளம் வால்ட் டிஸ்னி நிறுவனத்திற்கு சொந்தமானது, அத்துடன் காம்காஸ்டின் என்பிசி யுனிவர்சல் சிறுபான்மை பங்குகளை வைத்திருக்கிறது. 2021 ஆம் ஆண்டின் நிலவரப்படி, குலு 43.8 மில்லியன் சந்தாதாரர்களைக் கொண்டுள்ளது.

## மேற்கோள்கள்
# மதிப்பீடு

**மதிப்பீட்டு** என்பது ஒரு பொருள் தகுதி, மதிப்பு மற்றும் முக்கியத்துவம் ஆகியவற்றின் முறையான உறுதிப்பாடு ஆகும். தரநிலைகளின் தரத்தால் நிர்வகிக்கப்படும் அடிப்படைகளைப் பயன்படுத்தி முடிவெடுப்பதில் உதவுவதற்கு எந்தவொரு நோக்கத்திற்காகவும், திருத்தியமைக்கக்கூடிய கருத்துக்கணிப்பு / முன்மொழிவு அல்லது வேறு எந்த மாற்றீட்டையும் மதிப்பீடு செய்ய ஒரு அமைப்பு, திட்டம், அல்லது வேறு எந்த தலையீடு அல்லது முன்முயற்சியால் இது உதவ முடியும்; அல்லது முடிவடைந்த எந்தவொரு நடவடிக்கையையும் நோக்கம் மற்றும் குறிக்கோள்களைப் பொறுத்து சாதனை அல்லது மதிப்பின் அளவை உறுதிப்படுத்த உதவும். மதிப்பீடுகளின் முதன்மை நோக்கம், முன்னர் அல்லது ஏற்கனவே உள்ள முன்னெடுப்புகளைப் பற்றிய நுண்ணறிவுகளைப் பெறுவதற்கு கூடுதலாக, பிரதிபலிப்பை செயலாக்க மற்றும் எதிர்கால மாற்றத்தை அடையாளம் காண உதவுவதாகும்.

கலை, குற்றவியல் நீதி, அஸ்திவாரங்கள், இலாப நோக்கற்ற நிறுவனங்கள், அரசு, சுகாதாரம், மற்றும் பிற மனித சேவைகள் உட்பட பல்வேறு பரந்த மனித நிறுவனங்களில் ஆர்வமுள்ளவர்களை மதிப்பீடு செய்வதற்கும்  பெரும்பாலும் மதிப்பீடு பயன்படுகிறது. இது நீண்ட காலம் மற்றும் ஒரு காலத்தின் முடிவில் செய்யப்படுகிறது.
# பிட்டொரென்ட்

**பிட்டொரென்ட்** (bittorrent) பீர்-பீர் (peer to peer) முறையில் கோப்புக்களைப் பரிமாறும் ஏற்றுக் கொள்ளபபட்ட ஒரு வழிமுறையாகும் இது பிரான் ஹொகீனின் (Bran Cohean) உருவாக்கம் ஆகும். **பிட்டொரென்ட்** ஆனது விலையுயர்ந்த சேவர்கள் மற்றும் அதிவேக இணைப்பு வசதிகளிற்கான கூடுதற் கட்டணங்களை எதிர்பார்க்காது இம்முறையில் மிகப்பெரும் கோப்புக்களை பரிமாறப் பயன்படுகின்றது. காஷ்லாஜிக்கின் கருத்துப் படி 35% வீதமான நெரிசல்கள் இவ்வகையான கோப்புப் பரிமாற்றத்தினாலேயே ஏற்படுகின்றது.

**பிட்டொரென்ட்** மென்பொருளானது பைத்தொன் (Phyton) கணினி நிரலாக்கல் மொழியில் எழுதப்பட்டது. இதன் 4.0 ஆம் பதிப்பிற்கமைய இதன் மூல நிரலானது **பிட்ரொரண்ட் திறந்த மூல நிரல் அனுமதி** (ஜபர் திறந்த மூலநிரலின் சற்றே மாற்றியமைக்கப்பட்ட அனுமதி). இதனுடன் ஒத்தியங்கும் பல கிளையண்டகள் பல்வேறு மொழிகளிலும் பல்வேறு இயங்கு தளங்களிற்கும் அமைக்கப்பட்டுள்ளன.

**பிட்டொரென்ட்** கிளையண்ட்கள் யாவும் பிட்ரொறண்டின் அனுமதிபெற்ற கோப்புப் பரிமாற்றல் முறையை ஆதரிக்கின்றன.

## உருவாகுதலும் வெளியிடுதலும்

கோப்பு ஒன்றினையோ அல்லது பல்வேறு கோபுக்களையோ பரிமாறுவதற்கு முதலில் கிளையண்டானது முதலில் ரொரண்ட் கோப்பொன்றினை உருவாக்குதல் வேண்டும். ஒவ்வொரு ரொரண்டும் மெற்றா தகவலைக் கொண்டிருக்கும். இதில் பகிரப்படும் கோப்புபற்றிய விவரம் மற்றும் முதலாவது நகலைத் தரும் கணினியின் விவரம் ஆகியவற்றை சேகரிக்கும்.

## கோப்புக்களைப் பரிமாறுதல்

இணைய்த்தளத்தில் இருந்து உலாவியூடாக பதிவிறக்கம் செய்து பின்னர் பிட்டொரெண்ட் (பிட்ரொரண்ட்) வருகையர் (கிளையண்ட், client) மூலம் திறக்கலாம். திறக்கப்பட்டவுடன் பிட்டொரண்ட் (பிட்ரொரண்ட்) கிளையண்ட் ஆனது தொடர்வி (தொடரொட்டி?) (டிராக்கர், tracker) உடன் தொடர்பை ஏற்படுத்திக் கொள்ளும்.

## முறையான (உத்தியோகபூர்வப்) பயன்பாடுகள்

சொந்தக் கோப்புக்களை பிட்ரொரண்ட் ஊடாக விநியோகிப்போர் கூடிவருகின்றது.

### மென்பொருட்கள்

அநேகமாக திறந்த மூல மென்பொருட்கள் மற்றும் இலவச மென்பொருட்கள் **பிட்டொரண்ட்' *(*பிட்ரொரண்ட்**) ஊடாக விநியோகிக்கப் படுகின்றன. இதனால் இம் மென்பொருட்கள் கிடைகும் சாத்தியக் கூற்றினை அதிகரிப்பதோடு கணினி வன்பொருட்கள் மற்றும் இணைய இணைப்பிற்கான கட்டணங்கள் குறைவடைகின்றன. உதாரணமாக சண் மைக்ரோ சிஸ்டத்தின் ஓப்பன் ஆபீஸ் (ஓப்பிண் ஆபீஸ்), மற்றும் லினக்ஸ் விநியோகங்களான பெடோரா, உபுண்டு மாதிரமன்றி இக் கிளையண்ட்களையும் (வருகையர்களையும்) இதேமுறையில் வழங்கி (விநியோகித்து) வருகின்றனர்.

### கணினி விளையாட்டுக்கள்

 சில பிட்ரொரண்ட் முறையில் கிடைக்கின்றது.

### திரைப்படங்கள்

Warner Brothers Entertainment தமது திரைப்படங்களை பிட்ரொரண்ட் முறையில் விநியோகிக்கத் திட்டமிட்டுள்ளனர்.

## வெளியிணைப்புகள்

* உத்தியோகபூர்வ பிட்ரொரண்ட் இணையத்தளம் பரணிடப்பட்டது 2006-07-07 at the வந்தவழி இயந்திரம்
* பிட்ரொறண்ட் தமிழாக்கம்

## மேற்கோள்கள்
# கூட்டவழி மூலம் பெறுதல்

**கூட்டவழி மூலம் பெறுதல்** (crowdsourcing) என்பது ஒரு கூட்டம் அல்லது கும்பலிடம் இருந்து உள்ளடக்கத்தை, கருக்களை, வளங்களை அல்லது சேவைகளை பெறும் முறை ஆகும். இணையச் சமூகம் ஊடாகப் பெறுவதை இது சிறப்பாகச் சுட்டுகிறது. அதாவது பரந்துபட்ட மக்கள் வளங்களில் இருந்து சிறிது சிறிதாக உள்ளீடுகளைப் பெற்று, ஒன்றுசேர்த்து ஒரு பெரிய விளைச்சலைப் பெறுதலே கூட்டுவழி மூலம் பெறுதல் ஆகும்.

கூட்டுவழிச் செயற்திட்டம் வெற்றி பெற என்ன செய்யப்பட வேண்டும், யார் செய்வார்கள், ஏன் செய்வார்கள், எப்படிச் செய்வார்கள் போன்ற கேள்விகளுக்கான பதிலகள் திறமையா வடிவமைக்கப்பட வேண்டும்.

## எடுத்துக்காட்டுக்கள்

* நாட்டுப்புறப் இலக்கியங்கள், கலைக்களஞ்சியங்கள், கலைகள், தொழில்கள்
* கட்டற்ற மென்பொருட்கள் (லினக்சு, குனோம், எச்.டி.எம்.எல், அப்பாச்சி, நிரல்மொழிகள், பல..)
* இசுட்டாக் ஓவர்ஃபுலோ (Stack Overflow) - கேள்விகளுக்கு சரியான பதில்கள்
* சமூகவலை பக்கக்குறிப்புகள்
* மதிப்பீடு வலைத்தளங்கள்
* விக்கியூடகங்கள்
# எல்லைகளற்ற செய்தியாளர்கள்

**எல்லைகளற்ற செய்தியாளர்கள்** (*Reporters Without Borders*, அல்லது **RWB**, பிரெஞ்சு: Reporters sans frontières, எசுப்பானியம்: Reporteros Sin Fronteras, அல்லது **RSF**) என்பது ஊடகச் சுதந்திரத்தை வலியுறுத்தி வரும் ஒரு பன்னாட்டு அரச-சார்பற்ற நிறுவனம். இது பாரிசு நகரைத் தலைமையகமாகக் கொண்டு இயங்கி வருகிறது. இது 1985 ஆம் ஆண்டு பிரான்சின் மொண்டெபெலீயர் என்ற இடத்தில் ராபர்ட் மேனார்ட், ரொனி புரோமன், ஊடகவியலாளர் சான்-குளோட் கிலிபாட் ஆகியோரினால் ஆரம்பிக்கப்பட்டது.

ஐரோப்பிய நாடாளுமன்றத்தினால் ஆண்டு தோறும் வழங்கப்பட்டுவரும் சாகரொவ் விருது 2005 ஆம் ஆண்டில் எல்லைகளற்ற செய்தியாளர்களுக்கு வழங்கப்பட்டது.

## மேலும் காண்க

* இணையத் தணிக்கை

## மேற்கோள்கள்

## வெளி இணைப்புகள்

* Reporters Without Borders